רבים מאמינים כי להיות דו לשוני הוא כל שנדרש כדי לבצע תרגום טוב ואיכותי. כתוצאה, יש המבקשים מחבר/ה או קרוב/ת משפחה אשר למדו שפה זרה ארבע או חמש שנים בתיכון לתרגם מסמך. אך לאמיתו של דבר, תרגום היא מלאכה שדורשת כישרון לשוני, ידע וניסיון, וכן השכלה כללית רחבה.
אז מהו תרגום טוב? מה הוא תרגום משפטי טוב? מה הוא תרגום שיווקי טוב?
ראשית, האם אתה מזהה שהטקסט הוא תרגום? האם הוא נקרא בצורה חלקה ונשמע טבעי בשפת היעד? תרגומים איכותיים הם טקסטים כתובים היטב, בהם הרעיונות זורמים באופן טבעי והם מעבירים לקורא את התחושה והאווירה של הטקסט המקורי. בתרגום מקצועי המידע מוצג באופן בהיר וברור, אך יש לזכור – איכות התרגום משקפת לרוב גם את איכות הטקסט בשפת המקור. הדבר בולט במיוחד בתרגום שיווקי, כאשר הטקסט המתורגם אמור להניע לפעולה או להסביר את יתרונות המוצר. טקס שמריח “מתורגם” לא יעשה את זה.
חשוב לשים לב גם לדיוק של התרגום. יש לכבד את המסמך המקורי ולתרגם אותו במלואו, מבלי לדלג על מלים או משפט, וכמובן להימנע משגיאות כתיב, ויחד עם זאת להימנע מתרגום מילולי. את הנאמנות למקור יש לאזן עם התאמה לשפת היעד, מה שלעתים מצריך שינוי של מבנה המשפט כדי להתאימו לדקדוק של שפת היעד, ואף לפצל משפטים כדי להבטיח קריאה זורמת ומובנת. הדבר נדרש ביתר-שאת בתרגום משפטי שבו טעות בפירוש עלולה לעלות ביוקר.
לבסוף, על תרגום טוב תמיד להתחשב בקהל הקוראים. הטקסט המתורגם חייב להיות מותאם תרבותית לקהל היעד, כלומר תרגום תרבותי – כך שעל המתרגם להכיר לא רק את השפה על בוריה, אלא גם את התרבות וההקשרים המקומיים, ובעצם לשמש במידת מה כשגריר של התרבות. התאמה נוספת מתייחסת לרמת השפה – ברור שאוצר המלים והסגנון של תרגום מאמר מדעי יהיה שונה מהשפה בטקסט שיווקי שמיועד לקהל הצעיר. גם כאן, אין תחליף לניסיונו והשכלתו הכללית של המתרגם בבואו לספק את התרגום האיכותי והמקצועי ביותר.
לסיכום, תרגום טוב מצטיין בבהירות, נאמנות למקור וליעד – גם לשפה וגם לתרבות, ובעיקר – תרגום טוב אינו מורגש. כאשר קוראים אותו מתפנים להבין את הנושא וליהנות מהסגנון מבלי לדעת אפילו שזהו תרגום.
משרד תרגום בראשית קיים 25 שנה ומתרגם טקסטים, סרטים, אתרי אינטרנט ומעניק שירותי תרגום סימולטני ועוקב.
המשרד עבד בעבר וממשיך לעבוד בהווה עם רוב משרדי הממשלה, שחקנים מרכזיים בתעשייה, בתקשורת, באקדמיה ובמערכת המשפט.